ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ Φύλλου 648 

30 Αυγούστου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απόσπαση τμήματος απο τη χωρική αρμοδιότητα της 


Δ.Ο.Υ. Α' Ιωαννίνων . 1 

Αναπροσαρμογή του ύψους των οφειλών προς το Δη¬ 
μόσιο για τη λήψη του μέτρου της απαγόρευσης 

εξόδου απο τη χώρα. 2 

Συγκρότηση Κεντρικής Επιτροπής ελέγχου Κοινοτικού 

καθεστώτος στο βαμβάκι .... 3 

Καθορισμός ανώτατου ορίου έκδοσης εγγυητικών επι¬ 
στολών απο την Τράπεζα 300ΙΕΤΕ ΟΕΝΕΒΑΙ.Ε» . 4 
Καθορισμός ανώτατου ορίου έκδοσης εγγυητικών επι¬ 
στολών απο την «Ελληνογαλλική Τράπεζα Α.Ε.» .. 5 
Πιστωτικές διευκολύνσεις για την αποκατάσταση των 
ζημιών απο το σεισμό της 14ης Ιουλίου 1993 σε πε¬ 
ριοχές του Ν. Αχαϊας . 6 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

Αριθ. 1102051 /816/0006Α (1) 


Απόσπαση τμήματος απο τη χωρική αρμοδιότητα της 
Δ.Ο.Υ. Α' Ιωαννίνων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 «Ανα¬ 
μόρφωση της φορολογίας εισοδήματος και άλλες διατά¬ 
ξεις» (ΦΕΚ Α/2). 

2. Τις διατάξεις του άρθρου 180 του Π.Δ/τος 551/88 
«Οργανισμός Νομαρχιών - Οργάνωση Οικονομικών Υπη¬ 
ρεσιών» (ΦΕΚ Α/259). 

3. Την αρ. Υ 2009/21.5.1993 κοινή απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ Β/365). 

4. Τηναρ. 1124/23.7.1993 πορισματική έκθεση της Δ/ 
νσης Επιθεώρησης και Συντονισμού Δ.Ο.Υ. της Νομαρ¬ 
χίας Ιωαννίνων. 

5. Την ανάγκη της πλέον εύρυθμης λειτουργίας των 
Δ.Ο.Υ. Α' και Β' Ιωαννίνων, προς τον σκοπό της καλύτερης 
εξυπηρέτησης των φορολογουμένων, αποφασίζουμε: 

1. Ορίζουμε όπως από 1.1.1994 αποσπασθεί από την 
χωρική αρμοδιότητα της Δ.Ο.Υ. Α' Ιωαννίνων, το τμήμα 


της πόλης των Ιωαννίνων που περιλαμβάνεται μεταξύ των 
οδών Ζωσιμάδων, από την πλατεία Γεωργίου Σταύρου, 
Δαγκλή, Κωστ. Φρόντζου, Ελευθερίου Βενιζέλου, Στρα¬ 
τηγού Κατσιμήτρου, της πλατείας Δημοκρατίας, των οδών 
Γεωργίου Αβέρωφ και Ανεξαρτησίας μέχρι την πλατεία 
Γεωργίου Σταύρου και τη συνάντησή της με την οδό Ζωσι¬ 
μάδων, και περιληφθεί το τμήμα αυτό στη χωρική αρμο¬ 
διότητα της Δ.Ο.Υ. Β' Ιωαννίνων. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρο του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 1106544/7010/0016 (2) 

Αναπροσαρμογή του ύψους των οφειλών προς το Δημόσιο 
για τη λήψη του μέτρου της απαγόρευσης εξόδου απο 
τη χώρα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του νόμου 395/1976 «περί απαγορεύ- 
σεως εξόδου εκ της Χώρας, ένεκα χρεών προς το Δημό¬ 
σιο» ειδικά δε της παραγράφου 3 του άρθρου 1 αυτού, 
σύμφωνα με τις οποίες δύνανται να μεταβάλλονται τα εκά- 
στοτε ισχύοντα ποσά δι’ αποφάσεων του Υπουργού Οικο¬ 
νομικών. 

2. Τις διατάξεις του άρθρου 27 του Ν. 1882/1990 «περί 
απαγορεύσεως εξόδου απο τη Χώρα εκπροσώπων νομι¬ 
κών προσώπων» ειδικά δε του δευτέρου εδαφίου της πα¬ 
ραγράφου 4 του άρθρου αυτού, σύμφωνα με τις οποίες 
μπορεί να μεταβάλλεται το ύψος των χρεών, για το οποίο 
λαμβάνεται το μέτρο αυτό, με αποφάσεις του Υπουργού 
Οικονομικών. 

3. Την απόφασήμας αριθμ. 58403/38346/3.6.1086 
(ΦΕΚ 527/Β/86), καθώς και την απόφασή μας αριθμ. 
2036208/5243-17/31.5.90 (ΦΕΚ 385/Β/90), που εκδό- 
θηκαν κατ’ εξουσιοδότηση των αναφερομένων νόμων και 
με τις οποίες καθορίστηκε το ύψος των οφειλών προς το 
Δημόσιο άνω του οποίου επιτρέπεται η λήψη του μέτρου 
της απαγόρευσης εξόδου απο τη Χώρα Ελλήνων υπη¬ 
κόων, τόσο για οφειλές φυσικών προσώπων όσο και για 
οφειλές νομικών προσώπων, καθώς και για οφειλές από 
τελωνειακό έσοδα. 

4. Την ανάγκη αναπροσαρμογής των ποσών αυτών και 
τον καθορισθμό ενός ορίου οφειλής για όλες τις κατηγο¬ 
ρίες αυτών, άνω του οποίου μπορεί να λαμβάνεται το μέ¬ 
τρο της απαγόρευσης εξόδου απο τη Χώρα. 

5. Την αριθμ. Υ. 2009/20.5.93 (ΦΕΚ 365/Β/93) από¬ 
φαση του Πρωθυπουργού και του Υπουργού Οικονομικών 
με την οποία ανατίθενται αρμοδιότητες στους Υφυπουρ¬ 
γούς Οικονομικών, αποφασίζουμε: 

Καθορίζουμε το ύψος των οφειλών προς το Δημόσιο, 
που αναφέρονται στην παράγραφο 1 της απόφασής μας 
αριθμ. 58403/38346/3.6.1986 (ΦΕΚ 527/Β/86) καθώς 
και στην παράγραφο 2 περίπτωση 1 της απόφασής μας 
2036208/5243-17/31.5.90 (ΦΕΚ 385/Β/90), άνω του 
οποίου επιτρέπεται η λήψη του μέτρου της απαγόρευσης 
εξόδου απο τη Χώρα Ελλήνων υπηκόων, και για όλες τις 
κατηγορίες των οφειλών, σε δέκα εκατομμύρια 
(10.000.000) δραχμές. 

Απαγορεύσεις εξόδου απο τη Χώρα Ελλήνων υπηκο- 
όων, που έχουν ληφθεί για ποσά βασικών οφειλών προς το 
Δημόσιο μικρότερα του ανωτέρω καθοριζόμενου ορίου, 
αίρονται απο την ημερομηνία ισχύος της απόφασής μας 
αυτής. 

Η απόφαση αυτή, που δεν δημιουργεί δαπάνη στον 
Κρατικό Προϋπολογισμό και ισχύει απο 1.9.1993, να δη- 
μοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 25761 (3) 

Συγκρότηση Κεντρικής Επιτροπής ελέγχου Κοινοτικού 
καθεστώτος στο βαμβάκι. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α) Του άρθρου 22 παρ. 3 του Ν. 992/1979 «περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών και 
οργανωτικών θεμάτων (ΦΕΚ Α 280/21.12.1979). 

β) Την με αριθμ. πρωτ. Υ. 1950/10.12.1992 κοινή από¬ 
φαση του Πρωθυπουργού και του Υπουργού Γεωργίας για 
την ανάθεση αρμοδιοτήτων Υπουργού Γεωργίας στους 
Υφυπουργούς Γεωργίας Απόστολο Σταύρου, Ευάγγελο 
Μπασιάκο και Ανδρέα Καραγκούνη. 

γ) Την 35835/22.11.91 (ΦΕΚ 1024/18.12.1991 Τ.Β.) 
κοινή απόφαση των Υπουργών Εθνικής Οικονομίας, Οικο¬ 
νομικών και Γεωργίας «Συμπληρωματικά μέτρα για την 
εφαρμογή του κοινοτικού καθεστώτος στην ενίσχυση του 
σύσπορου βαμβακιού» όπως αυτή τροποποιήθηκε με τις 
υπ’ αριθμ. 9967/20.3.92, 27243/2.9.92 και 408171/ 
23.12.92 κοινές αποφάσεις των Υπουργών Εθνικής Οικο¬ 
νομίας, Οικονομικών και Γεωργίας, αποφασίζουμε: 

Συγκροτούμε Κεντρική Επιτροπή Ελέγχου του Κοινοτι¬ 
κού καθεστώτος στον τομέα του βαμβακιού αποτελού- 
μενη από: 

α) Τον Προϊστάμενο Δ/νσης Παραγωγής και Αξιοποίη¬ 
σης Προϊόντων Φυτών Μεγάλης Καλ/γειας του Υπουρ¬ 


γείου Γ εωργίας Λάμπρο Μπόκο, ως Πρόεδρο, με αναπλη¬ 
ρωτή τον θωμά Νότο, Προϊστάμενο του Τμήματος Βάμβα- 
κος, Ζαχαροτεύτλων και Ελαιούχων Σπόρων της ίδιας ως 
άνω Διεύθυνσης. 

β) Τον προϊστάμενο της ΔΙΔΑΓΕΠ του Υπουργείου Γε¬ 
ωργίας Ιωάννη Μιχαλούτσο ως μέλος, με αναπληρωτή τον 
I. Τσιτσάνη, Προϊστάμενο του Γραφείου Βιομηχανικών 
Φυτών της ώς άνω Δ/νσης. 

γ) Τον Προϊστάμενο της Δ/νσης Ελέγχου Οικονομικού 
Εγκλήματος του Υπουργείου Οικονομικών Σπ. Μουμοϋρη, 
ως μέλος, με αναπληρωτή την θ. Καρατζά, Τμηματάρχη 
της ως άνω Δ/νσης. 

δ) Την προϊσταμένη της Δ/νσης Διακίνησης Παραγγω- 
γής του Οργανισμού Βάμβακος Κυρ. Κοσμίδου, ως μέλος, 
με αναπληρωτή τον Παν. Καμπέση, υπάλληλο της ως άνω 
Δ νσης. 

ε) Τον Προϊστάμενο της Υπηρεσίας Αγροτικής Οικονο¬ 
μίας της ΠΑΣΕΓΕΣ Νικ. Πετρά με αναπληρωτή τον Δημ. 
Ιατρίδη, υπάλληλο της ίδιας ως άνω υπηρεσίας της ΠΑΣΕ¬ 
ΓΕΣ. 

στ) Τον Βασίλειο Ζαρκινό, ως τακτικό μέλος, με ανα¬ 
πληρωτή αυτού τον Ευάγγελο Μπούτα, ως εκπρόσωπο 
της ΓΕΣΑΣΕ, και 

ζ) τον Παναγιώτη Μπιζάτη, ως τακτικό μέλος, με ανα¬ 
πληρωτή αυτού τον Βασ. Κανάκα, ως εκπρόσωπο της ΣΥ.- 
Δ.Α.Σ.Ε. 

Έργο της Επιτροπής είναι η εποπτεία και ο έλεγχος της 
εφαρμογής του κοινοτικού καθεστώτος στη χώρα μας κα¬ 
θώς και η εισήγηση μέτρων πολιτικής με στόχο την αρτιώ- 
τερη λειτουργία και εφαρμογή του καθεστώτος. 

Η απόφαση 33551/5.10.1992 καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1993 

9 ΥΦΥΠΟΥΡΓΟΣ 

ΑΝΔΡ. ΚΑΡΑΓΚΟΥΝΗΣ 
-♦- 

Αριθ: 2047595/8885/0025 (4) 

Καθορισμός ανώτατου ορίου έκδοσης εγγυητικών επιστο¬ 
λών απο την Τράπεζα 500ΙΕΤΕ ΘΕΝΕΒΑΙ.Ε». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας α) 166915/17.11.77 με την οποία 
καθορίζονται οι όροι και οι προϋποθέσεις βάσει των 
οποίων παρέχονται απο τις Τράπεζες που λειτουργούν 
στην Ελλάδα εγγυήσεις, στο Δημόσιο και τα Ν.Π.Δ.Δ. για 
εκτέλεση έργων προμήθειες κ.τ.λ. β) Την 2068183/ 
13084/29.11.92 «Καθορισμός ανωτάτου ορίου έκδοσης 
εγγυητικών επιστολών από την τράπεζα «500ΙΕΤΕ ΟΕΝΕ- 
ΒΑΙ-». 

3. Την απο 21/7/93 επιστολή της Τράπεζας «300ΙΕΤΕ 
ΘΕΝΕΒΑΙ.Ε» για την αύξηση του ανώτατου ορίου έκδοσης 
των εγγυητικών επιστολών της. 

4. Την δραστηριότητα της Τράπεζας όπως εμφανίζεται 
σήμερα. 

5. Την αριθμ. 1048293/800/006/Α/24.5.91 απόφαση 

του Υπουργού Οικονομικών για μεταβίβαση αρμοδιοτή¬ 
των, αποφασίζουμε: 

Καθορίζουμε το ανώτατο όριο έκδοσης των εγγυητικών 
επιστολών της Τράπεζας «300ΙΕΤΕ <3ΕΝΕΡΑ1_Ε» στο 
ποσό των δραχμών είκοσι δισεκατομμυρίων 
(20.000.000.000) με τους όρους και τις προϋποθέσεις 
βάσει των οποίων παρέχονται από τις Τράπεζες που λει- 
τουγόύν στην Ελλάδα, εγγυήσεις στο Δημόσιο και τα 
Ν.Π.Δ.Δ για εκτέλεση έργων, προμήθειες κ.λ.π. (από¬ 
φασή μας 166915/2570/17.11.77). 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού Προϋπολογισμού. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Αυγούστου 1993 

Με εντολή Υπουργού 
Ο Γενικός Διευθυντής 
ΒΑΣ. ΡΙΖΑΣ 

-♦- 

Αριθ. 2048015/8972/0025 (5) 

Καθορισμός ανώτατου ορίου έκδοσης εγγυητικών επιστο¬ 
λών απο την «Ελληνογαλλική, Τράπεζα Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας α) 166915/2570/17.11.77 με 
την οποία καθορίζονται οι όροι και οι προϋποθέσεις βάσει 
των οποίων παρέχονται απο τις Τράπεζες που λειτουρ¬ 
γούν στην Ελλάδα εγγυήσεις, στο Δημόσιο και τα Ν.Π.Δ.Δ. 
για εκτέλεση έργων προμήθειες κ.τ.λ. β) Την 2083283/ 
16339/14.12.92 «Αύξηση ανωτάτου ορίου έκδοσης εγγυ¬ 
ητικών επιστολών από την «Ελληνογαλλική Τράπεζα 
Α.Ε.». 

3. Την απο 23/7/93 επιστολή της Τράπεζας «Ελληνο- 
γαλλική Τράπεζα Α.Ε.» για την αύξηση του ανώτατου 
ορίου έκδοσης των εγγυητικών επιστολών της. 

4. Την δραστηριότητα της Τράπεζας όπως εμφανίζεται, 
σήμερα. 

5. Την αριθμ. 1048293/800/006/Α/24.5.91 απόφαση 
του Υπουργού Οικονομικών για μεταβίβαση αρμοδιοτή¬ 
των, αποφασίζουμε: 

Καθορίζουμε το ανώτατο όριο έκδοσης των εγγυητικών 
επιστολών της Ελληνογαλλικής Τράπεζας Διεθνούς 
Εμπορίου και Ναυτιλίας ΑΕ στο ποσό των δραχμών είκοσι 
δισεκατομμυρίων (20.000.000.000) με τους όρους και τις 
προϋποθέσεις βάσει των οποίων παρέχονται από τις Τρά¬ 
πεζες που λειτουργούν στην Ελλάδα, εγγυήσεις στο Δη¬ 
μόσιο και τα Ν.Π.Δ.Δ για εκτέλεση έργων, προμήθειες 
κ.λ.πΓ (απόφασή μας 166915/2570/17.11.77). 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού Προϋπολογισμού. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Αυγούστου 1993 

Με εντολή Υπουργού 
Ο Γ ενικός Διευθυντής 
ΒΑΣ. ΡΙΖΑΣ 


Αριθ. 1387/ΤΣΕΠ 32 (6) 

Πιστωτικές διευκολύνσεις για την αποκατάσταση των ζη¬ 
μιών απο το σεισμό της 14ης Ιουλίου 1993 σε περιοχές 
του Ν. Αχαϊας. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της απο 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος». 

2. Το Ν. 1190/81 (ΦΕΚ Α’ 203/30.7.81) ο οποίος κυρώνει 
την από 26.3.81 Πράξη Νομοθετικού Περιεχομένου. 

3. Τις διατάξεις του άρθρου 3, παράγραφος 3, τελευταίο 
εδάφιο του Ν. 1266/82 (ΦΕΚ Α’ 81) «Περί οργάνων ασκή- 
σεως της νομισματικής, πιστωτικής και συναλλαγματικής πο¬ 
λιτικής και άλλες διατάξεις» όπως συμπληρώθηκε με το άρ¬ 
θρο 25, παράγραφος 6 του Ν. 1418/84 «Περί Δημοσίων Ερ¬ 
γων και ρυμθμίσεις συναφών θεμάτων» (ΦΕΚ Α' 23). 

4. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

5. Την Πράξη 117/4.8.93 (ΦΕΚ Α’ 133/9.8.93) Υπουρ¬ 
γικού Συμβουλίου «Για την αποκατάσταση των ζημιών απο 
τον σεισμό της 14ης Ιουλίου 1993 σε περιοχές του Νομού 
Αχαϊας». 

6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Νομού Αχαϊας 
απο το σεισμό της 14ης Ιουλίου 1993. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ. 

8. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξεραίσεως διοικητικών πράξεων 
από τον κανόντα των τριών υπογραφών. 

9. Την αριθ. 2009/20.5.93 (ΦΕΚ 365/Β/21.5.93) κοινή 
απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφύπόυργούς Οικονομικών». 

10. Την με αριθμό 50148/542/24.6.92 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχν/γίας και Εμπορίου «Περιστολή 
δαπανών Δημοσίου Τομέα» (ΦΕΚ 420/Β/1.7.92). 

11. Την 57891/26.7.93 Απόφαση του Υπουργού Εθνι¬ 
κής Οικονομίας για την ένταξη στη ΣΑΕ 069 του έργου 
9369006. 

12. Την αριθ. Υ. 1935/1992 κοινή απόφαση του Πρω¬ 
θυπουργού και του Υπουργού Εθνικής Οικονομίας, για τη 
μεταβίβαση αρμοδιοτήτων, αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 
I. Εγκρίνεται η χορήγηση στεφαστικών δανείων για την 
αποκατάσταση των ζημιών που προκάλεσε ο σεισμός της 
14ης Ιουλίου 1993 σε περιοχές του Νομού Αχαϊας σε κτί¬ 
ρια οποιοσδήποτε χρήσης. 

α) Γ ια ανακατασκευή των κτιρίων που καταρρεύσανε ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλλες, ξηρολιθιά κ.λ.π.) και τα οποία δεν έχουν χαρα¬ 
κτηριστεί κατεδαφιστέα, αλλά οι ζημιές που προκλήθηκαν 

απο το σεισμό δεν επιδέχονται, σύμφωνα με την κρίση του 
αρμόδιου Τομέα Αποκατάστασης Σεισμόπληκτων Ν. Αχα- 
ϊας, ουσιαστική αποκατάσταση, δηλαδή, επισκευή που 
εξασφαλίζει την αναγκαία αντισεισμική αντοχή τους. 

β) Για επισκευή των πόσης φύσεως κτιρίων που έχουν 
υποστεί ζημιές από το σεισμό. 

γ) Τα ανωτέρω δάνεια δΰνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από τον αρμόδιο Τομέα Αποκατάστασης Σεισμοπλήκτων 
του Νομού Αχαϊας, στον οποίο οι ενδιφερόμενοι θα πρέπει 
.να υποβάλλουν αίτηση με τα σχετικά δικαιολογητικά, μέσα 
στις προθεσμίες που καθορίζονται με την αρ. 117/4.8.93 
Πράξη του Υπουργικού Συμβουλίου και τις Υπουργικές 
Αποφάσεις. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης - και επί περισσοτέ¬ 
ρων συνιδιοκτητών, καθένας απο αυτούς - δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 

Η στεγαστική ενίσχυση (δάνειο και δωρεάν κρατική 
αρωγή) θα χορηγούνται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία του αρμόδιου Τομέα Αποκατάστασης Σεισμόπλη¬ 
κτων (Τ.Α.Σ.) Νομού Αχαϊας με τους ακόλουθους βασι¬ 
κούς όρους: 

α) Γ ια κτίσματα που έχουν χρήση κατοικίας 80.000 δρχ. 
ανά τ.μ. και με ανώτατο όριο δανειοδοτούμενης επιφά¬ 
νειας τα 100 τ.μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 95.000 δρχ. ανά τετραγω¬ 
νικό μέτρο και για όλο το εμβαδόν του κτιρίου. 

γ) Για διατηρητέους όπως στην προηγούμενη παρά¬ 
γραφο β' επαγγελματικούς χώρους (ξενοδοχεία, καταστή¬ 
ματα κ.λ.π.) το δάνειο ορίζται σε 85.000 δραχ. ανά τετρα¬ 
γωνικό μέτρο για όλο το εμβαδόν του κτιρίου. 

δ) Γ ια κατοικίες ή επαγγελματικούς χώρους της ως άνω 
κατηγορίας (β), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδότη¬ 
σης, και δάνειο ανακατασκευής κατοικίας ή επαγγελματι¬ 
κού χώρου αντίστοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγείται αθροιστικά, 
ε) Γ ια κτίρια που έχουν χρήση επαγγελματικού χώρου 


50.000 δρα. ανά τ.μ. για τα πρώτα 150 τ.μ. και μέχρι του 
ποσού των 5.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. Γ ια τα τυχόν δάνεια που θα προκύψουν 
πέραν των πρώτων 150 τ.μ. το ποσό του δανείου ορίζεται 
σε 30.000 δρχ. ανά τ.μ. και μέχρι του ποσού των 
3.000.000 δρχ. για κάθε επιπλέον δάνειο που θα χορηγεί¬ 
ται. 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση των ανακατασευαζομένων κατοικιών ή 
επαγγελματικών χώρων αντίστοιχα. 

ζ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. ποσό που αντιστοιχεί στο 70% της εκάστοτε 
ισχύουσας τιμής μονάδας για τη χρηματοδότηση της ανα- 
κατασκευαζομένης επιφάνειας. 

η) Γ ια κτίρια που η κατασκευή τους είχει προχωρήσει 
μόνον μέχρι το σκελετό απο ωπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα- 
σκαυαζομένης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένων στο αυτό οικόπεδο που συμπληρώνουν τη λει- 
τουργικότητά τους και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 100 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λ.π.) ή ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Γ ια βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφι- 
στέου βοηθητικού χώρου ορίζεται σε 40.000 δρχ. ανά τ.μ. 
και μέχρι εμβαδου 100 τ.μ. 

ια) Γ ια ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ι) Για κτίσματα με χρήση οικιακής αποθήκης 35.000 
δρχ. ανά τ.μ. και μέχρι εμβαδού 100 τ.μ. 

ιι) Για κτίσματα με χρήση επαγγελματικής αποθήκης 
30.000 δρχ. ανά τ.μ. και μέχρι εμβαδού 100 τ.μ. 

ιβ) Γ ια την ανακατασκευή αγροτικών κτισμάτων το δά¬ 
νειο ανέρχεται στο ποσό των 25.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 100 
τ.μ. 

ιγ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσό των 50.000 δρχ. ανα τ.μ. κατεδαφιζόμενης 

επκρανεΐας και μέχρι συνολικού εμβαδού 100 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 110.000 δρχ. ανά τ.μ. επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν θα 
είναι μικρότερη του 75% της κατεδαφισθείσης. Το ύψος 
δανείου που δεν υπερβαίνει το ως άνω ποσό θα εγκρίνεται 
από τον αρμόδιο Τομέα Αποκατάστασης Σεισμοπλήκτων 
Ν. Αχαϊας. Για ύψος δανείου που υπερβαίνει το ως άνω 
ποσό η υπόθεση παραπέμπεται στο Τμήμα Αποκατάστα¬ 
σης Ζημιών της Υ.Α.Σ. για την έγκριση του συμπληρωματι¬ 
κού ποσού. 

ιε) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 100 τ.μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παραγράφου ε κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Σε περίπτωση που στον ίδιο ιδιοκτήτη ανήκουν περισ¬ 
σότερες της μιάς ιδιοκτησίες, δάνειο δικαιούται για κάθε 
μία από αυτές. 

Σε περιπτώσεις ανακατασκευής υποχρέωση του ιδιο¬ 
κτήτη είναι να ανακατασκευάσει κτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου κτί- 
σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Γ ια επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχται μέχρι 15.000 δρχ. ανά 
τ.μ. και μέχρι συνολικού εμβαδού 100 τ.μ. ανά χωριστή 
ιδιοκτισία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 25.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» και στον «φέροντα οργανισμό» της ίδιας ιδιοκτησίας 
το συνολικό ανά τ.μ, ύψος του δανείου δεν επιτρέπεται να 
υπερβαίνει το όριο 35.000 δρχ. ανα τ.μ. αθροιστικά. 

δ) Για πάσης «ρύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
90.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό της ιδιοκτησίας. 

ε) Γ ια κατοικίες ή επαγγγελματικούς χώρους της ως άνω 
κατηγορίας (δ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. 1 α και 
1ε), για το υπόλοιπο κτίσμα. 

στ) Γ ια επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 250.000 δρχ. για 
κάθε κτίσμα. 


ζ) Γ ια την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 370.000 
δρχ. για κάθε κτίσμα. 

γ) Για επισκευή κτιρίων που ανήκουν στο Δημόσιο, 
Ν.Π.Δ.Δ ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεά κρατική αρωγή) για την αποκατάσταση του 
φέροντος οργανισμού και των λοιπών μη φερόντων στοι¬ 
χείων θα ανέρχται στο ποσό των 50.000 δρχ. ανά τ.μ. επί 
του συνόλου της επιφάνειας του κτιρίου. Για ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από τον αρμόδιο Τομέα Αποκατά¬ 
στασης Σεισμόπληκτων του Νομού Αχαϊας. Γ ια ύψος δα¬ 
νείου που υπερβαίνει το ως άνω ποσό η υπόθεση θα παρα- 
πέμπεται στο Τμήα Αποκατάστασης Ζημιών της Υ.Α.Σ. για 
την έκδοση της συμπληρωματικής έγκρισης. 

8) Εφ' όσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός απο το δάνειο για αποκατάσταση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 
πάνης που αν«ίλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί απο τον προϋπολογι¬ 
σμό των Δημοσίων Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ ή ΕΙΝΑΙ ΔΟΜΗΜΕΝΑ ΑΠΟ 
ΩΜΟΠΛΙΝΘΟΥΣ ΚΡΟΚΑΛΛΕΣ ή ΞΗΡΟΛΙΘΙΑ. 

Γ ια κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 
και για κτίσματα που είναι δομημένα απο κροκάλλες, ή 
από ωμόπλινθους η απο ξηροληθιά τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές πουπροκλήθη- 
καν από το σεισμό δεν επιδέχονται, σύμφωνα με την κρίση 
του αρμόδιου Τομέα Αποκατάτασης Σεισμόπληκτων Ν. 
Αχαϊας, ουσιαστική αποκατάσταση, δηλαδή επισκευή που 
εξασφαλίζει την αναγκαία αντισεισμική αντοχή τους και με 
βάση τις κείμενες διατάξεις εντάσσονται στη δανειοδό¬ 
τηση για ανακατασκευή, καθορίζονται τα ακόλουθα: 

α) ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων χτι¬ 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί απο τον προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μια μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο ιε 
της παραγράφου III 1 του κεφ. Α. 

4. Στις περιπτώσεις που στον ίδιο ιδιοκτήση ανήκαν πριν 
απο το σεισμό περισσότερες απο μια ιδιοκτησίες, δάνεια 
θα χορηγούνται για κάθε μια απο αυτές. 

Γ ια τις πέραν της μιάς (που θα προτείνεται απο τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπο μορφή δανείου, χωρίς δωρεάν κρατική 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτιρίων που ανήκουν 



6960 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στο Δημόσιο ή Ν.Π.Δ.Δ ή σε Κοινωφελή ή Φιλανθρωπικά ή 
Ευαγή Ιδρύματα ή Κοινωφελή Σωματεία. Το ύψος των δα¬ 
νείων για τα συγκεκριμένα κτίρια θα καθορίζονται σύμ¬ 
φωνα με την κεφ. III, παρ. 1 (ιδ) χωρίς να υπόκεινται στον 
περιορισμό των εκατό (100) τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη απο τις οποίες κατά την υπογραφή 
της δανειστικής σύμβασης, οι δε επόμενες δυο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 
να δοθούν κατά την κρίση της δανείστριας Τράπεζας και 
σε δύο δόσεις ή και εφάπαξ αν πρόκειται για μικρά ποσά. 
Απαραίτητη προϋπόθεση, στην περίπτωση αυτή, είναι η 
συνηγορία του αρμόδιου Τ.Α.Σ. 

7. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια ή δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
απο τις οποίες θα καταβληθεί είκοσι τέσσερεις (24) μήνες 
μετά απο την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη απο τις οποίες θα καταβληθεί είκοσι 
τέσσερεις (24) μήνες μετά απο την υπογραφή της οικείας 
δανειστικής σύμβασης. 

9. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα, χωρίς 
άλλη προσαύξηση για προμήθεια κ.λ.π., επιδοτούμενο 
κατά 100% απο το λογαριασμό του Ν. 128/75. 

10. Για τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους τηςϊδιο- 
κτησίας, που έχουν επ’ αυτού (καθολική, ειδική διαδο- 
χή-επικαρπία, ψιλή κυριότητα, συνιδιοκτησία κλπ). Απα¬ 
ραίτητη όμως προϋπόθεση είναι, οι νέοι κτήτορες να 
έχουν υποβάλλει εμπρόθεσμα τα απαιτούμενα δικαιολο- 
γητικά. 

2. Δωρεάν κρατική αρωγή δικαιούνται οι νέοι κτήτορες 
μόνο εφ’ όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν απο οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 


Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΙΡΙΩΝ. 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά απο συνηγορία του αρμόδιου Τομέα 
Αποκατάστασης Σεισμόπληκτων Ν. Αχαϊας, οι ιδιοκτήτες 
κτιρίων που κρίθηκαν κατεδαφιστέα ή επισκευάσιμα, επι¬ 
τρέπεται να δανειοδοτηθούν συμπληρωματικά είτε μόνοι 
τους, είτε από κοινού (όταν πρόκειται για κτίρια με περισ¬ 
σότερες χωριστές ιδιοκτησίες), απο τις εμπορικές Τράπε¬ 
ζες, την Εθνική Στεγαστική Τράπεζα της Ελλάδος, την 
Εθνική Κτηματική Τράπεζα της Ελλάδος και την Αγροτική 
Τράπεζα της Ελλάδος, για την ολική ή μερική κάλυψη των 
αναγκαίων δαπανών ανακατασκευής και επισκευής, με 
τους συνήθεις όρους, (ύψος δανείου, διάρκεια, επιτόκιο 
κ.λ.π.) καθοριζόμενα από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία του αρμόδιου Τομέα Απο¬ 
κατάστασης Σεισμόπληκτων (Τ.Α.Σ.) Νομού Αχαϊας. 

3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλήν οικιών) ή ανωτέρω δανειοδό¬ 
τηση θα γίνεται απο την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, απο 
την εν λόγω Τράπεζα, αντίστοιχων δανείων προς αγρότες. 

4. Προκειμένου για κτίρια που κρίνονται διατηρητέα, ή 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.8.85). 

Για τα δάνεια αυτά παρέχεται ή επιδότηση επιτοκίου 
που προβλέπει η Κοινή Υπουργική Απόφαση αριθ. 

110646/1.11.85 όπως τροποποιήθηκε με την απόφαση 
αριθ. 58596/3.6.86. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ ΚΑΙ 
ΛΟΙΠΩΝ ΠΑΓΙΩΝ ΕΓΑΚΤΑΣΤΑΣΕΩΝ ΕΠΑΓΓΕΛΜΑΤΙ¬ 
ΚΩΝ ΧΩΡΩΝ 

1. Εγκρίνεται η χορήγηση απο τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβάνομένων και των ελευθέρων επαγγελματιών στη 
σεισμόπληκτη περιοχή του Νομού Αχαϊας προς αποκατά¬ 
σταση των ζημιών που προξενήθηκαν απο τους σεισμούς 
του 1993 στις κτιριακές εγακταστάσεις όπου ασκούν την 
οικονομική δραστηριότητά τους, με τους ακόλουθους 
όρους και προϋποθέσεις: 

α. Συνηγορία του αρμόδιου Τομέα Αποκατάστησης Σει¬ 
σμόπληκτων (Τ.Α.Σ.) Νομού Αχαϊας και στο κεφ. Α II (2) 
ανωτέρω. Ειδικά, προκειμένου περί ξενοδοχειακών επι¬ 
χειρήσεων, τα ανωτέρω μακροπρόθεσμα δάνεια θα χορη¬ 
γούνται μετά από τεχνικό έλεγχο, για εκτίμηση του ύψους 
των υλικών ζημιών που προξενήθηκαν από τους σεισμούς 
των προς επισκευή ξενοδοχείων, ο οποίος θα διενεργείται 
μετά από γνώμη και των Τεχνικών Υπηρεσιών του Ελληνι¬ 
κού Οργανισμού Τουρισμού. 

β. Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών τους. 

γ. Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
ίδιες ζημιές. 

2, α. Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται μέχρι του ποσού των 

πενήντα χιλιάδων (50.000) δρχ. ανά τ.μ. για τα πρώτα 150 
τ.μ. και μέχρι του ποσού των 5.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείταιη επιφάνειά του σε τμήματα των 150 τ.μ. Για 
τα τυχόν δάνεια που θα προκόψουν πέραν των 150 τ.μ. το 
ποσό του δανείου ανέρχεται σε 30.000 δρχ. ανά τ.μ. και 
μέχρι του ποσού των 3.000.000 δρχ. για κάθε επιπλέον 
δάνειο που θα χορηγείται. 

Ο προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο Α III ιστ'. 

β. Γ ια επισκευή ζημιών στα «μη φέροντα» στοιχεία κτη¬ 
ρίων το ποσό του δανείου ανέρχεται μέχρι δέκα πέντε χι¬ 
λιάδων (15.000) δρχ. ανά τ.μ. 

γ. Γ ια επισκευή ζημιών «στον φέροντα» οργανισμό κτη¬ 
ρίων το δάνειο ανέρχεται μέχρι του ποσού των είκοσι πέ¬ 
ντε χιλιάδων (25.000) δρχ. ανά τ.μ. 

δ. Γ ια επισκευή ζημιών «στα μη φέροντα» στοιχεία και 
«στον φέροντα» οργανισμό της ίδιας ιδιοκτησίας το ανά 
τ.μ. συνολικό ύψος του δανείου δεν επιτρέπεται να υπερ¬ 
βαίνει το όριο των τριάντα πέντε χιλ. (35.000) δρχ. ανά τ.μ. 
αθροιστικά. 

3. Τα δάνεια θα βαρύνουν με επιτόκιο ίσο προς αυτό των 
εντόκων γραμματίων του Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά μία (1) εκατοστιαία μονάδα, 
χωρίς άλλη προσαύξηση για προμήθεια κ.λπ., επιδοτού¬ 
μενο κατά 100% από το λογαριασμό του Ν. 128/75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες 
μετά από την υπογραφή της δανειστικής σύμβασης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της δανει¬ 
στικής σύμβασης. 

5. Γ ια τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτο- 
σκεύασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί- 
σμα. 


7. Επιτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό σεισμόπληκτων επιχειρήσεων και 
επαγγελματιών με τους όρους και προϋποθέσεις της 
ΠΔ/ΤΕ 716/18.3.86 χωρίς τον περιορισμό του 70% που 
θέτει η Πράξη αυτή ως προς το ύψος της χρηματοδότησης 
σε σχέση με την αναγκαία δαπάνη αποκατάστασης. Ειδικά 
για βιοτεχνικές που λειτουργούσαν κανονικά πριν από 
τους σεισμούς, τα συμπληρωματικά δάνεια επιτρέπεται να 
χορηγηθούν από το «Ειδικό Κεφάλαιο» της αποφ. ΝΕ197/ 
11/3.4.78 όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των ΠΔ/ΤΕ 523/22.7.85 
(όπως τροποποιήθηκε με την ΠΔΤΕ 1269/31.3.88) και 
527/2.8.85, όπως ισχύει κατά την προ του Ιουλίου 1993 
περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
ματιών επιτρέπεται να χορηγηθούν με τους ίδιους όρους 
στους μισθωτές ή σε όσους έχουν, από οποιαδήποτε νό¬ 
μιμη αιτία, αποδεδειγμένα τη νομή ή τη χρήση των εν λόγω 
χώρων, εφ’ όσον δεν θα έχει υποβληθεί σχετική προς 
τούτο αίτηση εκ μέρους των ιδιοκτητών μέσα σε 45 ημέ¬ 
ρες από την δημοσίευση της παρούσης στην Εφημερίδα 
της Κυβερνήσεως. 

Δ. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ’ αυτού, επί άλλου ακινήτου που τυχόν προ- 
σφέρεται από τον δανειολήπτη, εφόσον η αξία του ακινή¬ 
του καλύπτει το ασφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. 

Για δάνεια μέχρι 260.000 δρχ., κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

Ε. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσο ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου αμέσως 
απαιτητού και ληξιπρόθεσμου από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συναρμογείται με την δανειστική σύμβαση 
και θα αντιστοιχεί σε ποσοστό 10% επί ολοκλήρου του πο¬ 
σού του δανείου. 

γ. Εκτοκισμό του δανείου από τη χορήγηση του με επι¬ 
τόκιο μεγαλύτρο κατά 3 ποσοστιαίες μονάδες από το επι¬ 
τόκιο που καθορίστηκε με την δανειακή σύμβαση για την 
κάθε περίπτωση. 

ΣΤ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλεί- 
ται: 

Γ ια δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους διακοσίων εκατομμυρίων 

δραχμών (200.000.000) περίπου για το τρέχον οικονομικό 
έτος. 

Για την ανωτέρω δαπάνη έχει έγγραφέ! πίστωση στο 
Πρόγραμμα Δημοσίων Επενδύσεων ύψους πεντακοσίων 
εκατομμυρίων δραχμών (500.000.000) δρχ. στο έργο 
9369006 της ΣΑΕ 069. 

2. Η προκαλούμενη δαπάνη βαρύνει το λογαριασμό του 
Ν. 128/75, ο οποίος δημιουργείται από παρακράτηση επί 
των χορηγήσεων των Τραπεζών, με σκοπό την επιδότηση 
επιτοκίου δανείων. Ο λογαριασμός αυτός επιδοτείται από 
τον Κρατικό Προϋπολογισμό μόνο σε περίπτωση ελλειμα- 
τικότητάς του. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 1993 

